b"\n_START_ARTICLE_\nDret comunitari europeu\n_START_PARAGRAPH_\nEl dret comunitari europeu \xc3\xa9s un conjunt organitzat i estructurat de normes jur\xc3\xaddiques que regeixen la Uni\xc3\xb3 Europea. El dret comunitari no es pot identificar amb el dret internacional p\xc3\xbablic ni amb el dret intern dels estats membres de la Uni\xc3\xb3, ja que posseeix autonomia pr\xc3\xb2pia amb un tret essencial, la seva supremacia sobre els drets dels estats membres.\n_START_SECTION_\nDret comunitari vs. dret estatal\n_START_PARAGRAPH_\nLa caracter\xc3\xadstica principal del dret europeu \xc3\xa9s la supremacia d'aquest enfront dels drets nacionals o interns dels estats membres. A la pr\xc3\xa0ctica, aix\xc3\xb2 representa que en el cas que hi hagi una contradicci\xc3\xb3 entre tots dos, preval el dret europeu enfront del nacional.\n_START_SECTION_\nJurisprud\xc3\xa8ncia\n_START_PARAGRAPH_\nLa jurisprud\xc3\xa8ncia comunit\xc3\xa0ria \xc3\xa9s formada per la doctrina o criteri establert i reiterat pel Tribunal de just\xc3\xadcia de les Comunitats Europees en les seves sent\xc3\xa8ncies. Aquestes, tot i no tenir un rang oficial de font del dret comunitari, t\xc3\xa9 un paper transcendental, ja que a m\xc3\xa9s de servir per interpretar i completar l'ordenament jur\xc3\xaddic comunitari, permet gr\xc3\xa0cies a la fixaci\xc3\xb3 d'uns criteris interpretatius la seva aplicaci\xc3\xb3 a tot l'\xc3\xa0mbit comunitari.\n_START_SECTION_\nEls principis generals del dret\n_START_PARAGRAPH_\nS\xc3\xb3n les normes que reflecteixen les concepcions essencials del dret. En el cas del dret comunitari, provenen essencialment del dret internacional p\xc3\xbablic.\n_START_SECTION_\nEl costum\n_START_PARAGRAPH_\nConsisteix en la reiteraci\xc3\xb3 constant d'una determinada pr\xc3\xa0ctica i la convicci\xc3\xb3 que aquesta pr\xc3\xa0ctica \xc3\xa9s obligat\xc3\xb2ria.\n_START_SECTION_\nEl dret supletori\n_START_PARAGRAPH_\nEl dret que s'aplica en falta de qualsevol de les altres fonts, en aquest cas el configurarien el dret internacional p\xc3\xbablic i el dret nacional dels estats membres."